ಬಿಗ್‍ಬಾಸ್ ಮನೆಯಲ್ಲಿ ನಿರ್ಮಲಾ ಕುರಿತು ಗುಸುಗುಸು!

ಬೆಂಗಳೂರು: ಬಿಗ್‍ಬಾಸ್ ಮನೆಯಲ್ಲಿ ಸ್ಪರ್ಧಿಗಳ ನಡುವೆ ವಾಕ್ಸಮರ ಜಟಾಪಟಿ ಜೋರಾಗುತ್ತಿದೆ. ನಿರ್ಮಲಾ ಚೆನ್ನಪ್ಪ ಮತ್ತು ಅರವಿಂದ್ ನಡುವೆ ಬೆಂಕಿ ಕಡ್ಡಿ ವಿಚಾರವಾಗಿ ಹೊತ್ತಿಕೊಂಡ ಬೆಂಕಿಯನ್ನು ನೋಡಿದ ಇತರ ಸ್ಪರ್ಧಿಗಳು ನಿರ್ಮಲ ಅವರ ನಡವಳಿಕೆಯನ್ನು ಕಂಡು ತಮ್ಮ ತಮ್ಮಲ್ಲೇ ಗುಸುಗುಸು ಮಾತನಾಡುತ್ತಿದ್ದಾರೆ.

ಬಿಗ್ ಬಾಸ್ ಮನೆಯಲ್ಲಿ ನಿರ್ಮಲಾ ಚೆನ್ನಪ್ಪ ಇತರ ಸ್ಪರ್ಧಿಗಳೊಂದಿಗೆ ನಡೆದುಕೊಳ್ಳುವ ರೀತಿಯನ್ನು ಗಮನಿಸಿದ ನಾಲ್ವರು ಸ್ಪರ್ಧಿಗಳಾದ ಚಂದ್ರಕಲಾ ಮೋಹನ್, ವಿಶ್ವನಾಥ್, ದಿವ್ಯ ಸುರೇಶ್, ಮತ್ತು ಗೀತಾ ತಮ್ಮ ತಮ್ಮಲ್ಲೇ ನಿರ್ಮಲಾ ಕುರಿತಂತೆ ಗುಸುಗುಸು ಮಾತನಾಡಿದ್ದಾರೆ. ನಿರ್ಮಲಾ ಅವರ ಬಾಯಿ ಸರಿಯಿಲ್ಲ ಅವರು ಆ ರೀತಿ ಇತರರೊಂದಿಗೆ ನಡೆದುಕೊಳ್ಳಬಾರದು. ಒಂದು ಹೆಣ್ಣಾಗಿ ತಮ್ಮ ಮಾತಿನ ಮೇಲೆ ಹಿಡಿತ ಇರಬೇಕೆಂದು ಚಂದ್ರಕಲಾ ಇತರೊಂದಿಗೆ ತಮ್ಮ ಅಭಿಪ್ರಾಯ ಹಂಚಿಕೊಂಡ್ರು. ಟಾಸ್ಕ್ ವೇಳೆ ಅವರು ಇತರರಿಂದ ವಿಭಿನ್ನವಾಗಿ ಇರಬೇಕೆಂದು ಅಂದುಕೊಳ್ಳುತ್ತಾರೆ ಎಂದು ದಿವ್ಯ ತಮ್ಮ ಮನದ ಮಾತು ಹಂಚಿಕೊಂಡರು.

ನಿರ್ಮಲ ಎಲ್ಲಾ ವಿಷಯಗಳನ್ನು ವೈಯಕ್ತಿವಾಗಿ ತೆಗೆದುಕೊಳ್ಳುತ್ತಾರೆ ಎದುರುಗಡೆ ಒಳ್ಳೆಯವರಾಗಿ ಕಂಡರೂ ಹಿಂದಿನಿಂದ ಬೇರೆಯ ರೀತಿಯಲ್ಲಿ ನೋಡುತ್ತಾರೆ ಅವರು ನಾಮಿನೇಶನ್ ಟೈಮ್‍ನಲ್ಲಿ ಅವರ ಹೆಸರು ಸೂಚಿಸಿದಾಗಲೂ ಅವರು ನಡೆದುಕೊಂಡ ರೀತಿ ಸರಿಯಿಲ್ಲ ಎಂದು ಗೀತಾ ಅವರ ವಾದ, ನಿರ್ಮಲ ಅವರಿಗೆ ಓವರ್ ಕಾನ್‍ಫಿಡೆನ್ಸ್, ಕೆಲ ವಿಚಾರಗಳಲ್ಲಿನ ಅವರ ನಿಲುವು ಸರಿಯಿಲ್ಲಾ ಎಂದು ತಮ್ಮ ತಮ್ಮಲ್ಲೇ ಮಾತನಾಡುವ ಮೂಲಕ ಅಭಿಪ್ರಾಯ ಮಂಡಿಸುತ್ತಾ ನಿರ್ಮಿಲಾ ಅವರನ್ನು ಟಾರ್ಗೆಟ್ ಮಾಡುವಂತಿದೆ ಇದೂ ಮುಂದಿನ ದಿನಗಳಲ್ಲಿ ಹೇಗೆ ಮುಂದುವರಿಯುತ್ತದೆ ಎಂದು ಕಾದು ನೋಡಬೇಕಾಗಿದೆ.